LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu sabiedrības ar ierobežotu atbildību „Sporta komplekss „Zemgale”” Jelgavas ledus hallei**

1. Ministru kabinets (adrese – Brīvības bulvārī 36, Rīga, LV-1520) ir izskatījis sabiedrības ar ierobežotu atbildību „Sporta komplekss „Zemgale”” (adrese – Rīgas iela 11; Jelgava, LV-3002, reģistrācijas numurs – 43603012859) 2010.gada 25.maija iesniegumu par nacionālās sporta bāzes statusa piešķiršanu sporta bāzei – sabiedrības ar ierobežotu atbildību „Sporta komplekss „Zemgale”” Jelgavas ledus hallei (turpmāk – Jelgavas ledus halle).

2. Pēc iesnieguma par nacionālās sporta bāzes statusa piešķiršanu Jelgavas ledus hallei izskatīšanas Ministru kabinets konstatē:

2.1. Jelgavas ledus halle ir nekustamais īpašums (nekustamā īpašuma kadastra Nr. 0900 025 0439), kas sastāv no zemes vienības 19887m2 platībā (zemes vienības kadastra apzīmējums 0900 025 0439) un 2 (divām) būvēm (būvju kadastra apzīmējumi 0900 025 0439 001; 0900 025 0439002) –Rīgas ielā 11, Jelgavā, kas ierakstīts Jelgavas pilsētas zemesgrāmatu nodalījumā Nr. 6946 uz sabiedrības ar ierobežotu atbildību „Sporta komplekss „Zemgale”” vārda;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu Jelgavas ledus hallei iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. sabiedrība ar ierobežotu atbildību „Sporta komplekss „Zemgale”” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 25.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Jelgavas ledus halles atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē ir sniegusi atzinumu (prot. Nr. 4 4.§, 4.2.15.apakšpunkts), ka Jelgavas ledus halle atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj Jelgavas ledus hallei piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

08.12.2010 09:43

437

A.Mičule

67047928, anda.micule@izm.gov.lv